Kull bniedem matul ħajtu jgħaddi minn ċerti esperjenzi partikolari li wħud minnhom donnhom jibqgħu stampati f'moħħu aktar minn oħrajn. Iżda mhux kull bniedem kapaċi jintebaħ b'dawn il- leħħiet li jolqtuh ġieli bħal sajjetti fil-bnazzi. Irid ikun poeta biex dak li jgħaddi minnu jġorru miegħu għal numru ta' snin, jekk mhux ukoll għal għomru. Dan aktarx minħabba s-sensibiltà li l-poeta għandu magħġuna miegħu. Ġa rajna lil Patrick Sammut jikteb f'oqsma oħra tal-letteratura. Rajnieh kemm bħala prożatur, kritiku, saġġista Sammut ta fit-tmexxija tar-rivista Versi ( Leħen l-Għaqda Poeti Illum huwa l-edftur tar-rivista Permezz ta' Dr Andrew Sciberras ftit ilu wasal f'idejna ktieb voluminuż li jħaddan għadd ta' kritika ta' kotba li għaddew mill-iskrutinju t' dan il-kittieb. Issa waslet il-Ġabra poetika tiegħu bl-isem Leħħiet . Ġabra li tħaddan mal-40 poeżija minsuġin bejn l-2012 u l-2020. Bħala kittieb Sammut huwa osservatur ta' dak kollu li jseħħ madwaru, kif ukoll ħassieb dwar dak li jara quddiemu jew li jkun għadda minnu. Ngħid għalija l-aktar li laqatni f'din il-Ġabra hija s-sinċerità tal-poeta. Dak li jħoss li għandu jgħidu, jgħidu bla tlaqliq u mingħajr tidwir mal-lewża. Donnu ftakar fil-qawl Ċiniż li il-poeta għandu dejjem jgħid il-verità. Il-kritika tal-poeta hi r- ritratt ta' dak li jkollu quddiemu; hi frott ix-xewqa għas-sewwa. distruttiva, imma pjuttost kostruttiva. Fil-fehma tiegħi f'dan il-każ, kollox hu bbażat fuq żewġ kelmiet: iż-żmien u l-imħabba. It-tnejn huma importanti fil-mixja li l-bniedem jagħmel fuq din l-art. Id-dimensjoni tal-żmien tgħinu jħares lejn il-preżent bħala l-aktar importanti. ifisser li Patrick Sammut iħossu kuntent bil-preżent li għaddej minnu? It-tweġiba jagħtihielna f'diversi poeżiji bħal L-Olokawst tas-Siġar, U Ġġarrfet it-Tieqa u Le Norqod ; kollha versi li jikkundannaw il-qerda tal-ambjent li qiegħda sseħħ f'pajjiżna quddiem poplu xurban , poplu li jibqa' passiv u Hawn tidħol il-poeżija satirika Fuq dan l-Iskoll . Dan donnu jimbotta lill-poeta biex imur lura fiż-żmien. Dikment jinbet fih sens ta' nostalġija għall-imgħoddi. Versi bħal Ma baqa' Xejn, Mena f'Tarf l-Isqaq, Ħsieb Innoċenti tal-Ħadd Imxarrab u Xi darba l-Blata kienet Bajda, kollha jitfgħu dawl fuq l-għażla ta' Sammut bejn ilbieraħ u llum. L-istess jista' jingħad għall-mod kif iħares lejn il-qagħda preżenti tal-Kapitali ta' pajjiżna, li jseħilha Belt muġugħa għall-qagħda li tinsab Patrick ma jonqosx li jikkundanna l-ipokresija li ssaltan fost uħud mill-poplu tagħna ( 1984 + 33). Huwa jirreferi għall-ktieb 1984 tal-awtur ċelebri kollu hu effett tal-ġirja sfrenata għall-voti tal-politikanti ( Aħmar Demm u Iswed Dlam). għax il-poplu tagħna warrab il-valuri tal-imgħoddi u ntilef wara l-aħħar alla l-ġdid li ħoloq hu stess: Il-Flus! Sammut jemmen sħiħ fl-imħabba. Imħabba f'sens wiesa' tal-kelma. Forsi dan jidher l-aktar fit-telfa ta' ommu u ta' zitu li trabba magħha. Il-versi Għalik, Posti Ħdejk, Tifkira u Tifkira 2 u Gallarija Mixgħula ifissru dan il-ħsieb b'mod ċar ħafna. Imma l-imħabba ddur ukoll lejn martu ( Mingħajrek) , lejn il-poplu Palestinjan ( Fil-Bitħa ta' Gaża) u lejn kulmin qed Bir-raġun kollu huwa jistenna żmien aħjar ( Rebbiegħa Splużjoni) kemm għalih kif ukoll għal uliedu . Patrick Sammut f'din il-Ġabra jħaddem il-vers ħieles ħlief f'xi żewġ poeżiji biss. Il-messaġġ tiegħu jipprova jwasslu b'mod ċar, ir-ritmu tal-vrus hu limitat ħafna. Naturalment għax hekk titlob il-poeżija Il-Malti hu sabiħ bla użu ta' kliem stramb jew mhux użat. Il-ktieb għandu wkoll numru ta' disinji marbutin ma' wħud mill-poeżiji. barra żewġ Studji Kritiċi minn Ċisju Zarb u Andrew Sciberras. Jinkludi wkoll bijografija dettaljata tal-poeta u kummenti qosra ta' Flores, Friggieri u Briffa. Min hu interessat jakkwista kopja ta' din il-Ġabra poetika miġbura fi ktieb ta' daqs ħelu u bi preżentazzjoni sabiħa jista' jikkuntattja lill-awtur fuq dan l-Email: sammutpatrickj@gmail.com ALFRED MASSA